OpenLLM-France/wikimedia huggingface dataset:
# Concepción Abellán Carretero

Concepción Abellán i Carretero, més coneguda com a Conchi Abellán, (Mataró, 10 de juny de 1984) és una activista social i política catalana, afiliada a Podem. Actualment és coordinadora autonòmica de Podem Catalunya, diputada de la XII legislatura catalana del Parlament de Catalunya i responsable de Moviment Obrer de Podemos.
Estudià un grau de formació professional en perruqueria, ocupació que va exercir fins que va esdevenir diputada l'any 2019. Durant la seva adolescència i joventut va participar en diferents moviments socials al Bon Pastor i a Rubí, el seu activisme s'ha centrat en la lluita al dret a l'habitatge i per una vida digna. L'any 2014 començà a militar a Podem Catalunya. A les eleccions al parlament de Catalunya del 2017 fou número 10 en a candidatura de Catalunya en Comú-Podem per la circumscripció de Barcelona. Tot i no ser elegida (la llista tan sols obtingué 7 diputats), l'any 2019 va aconseguir l'acta de diputada gràcies a la renúncia d'Elisenda Alamany i Joan Josep Nuet. El juny del 2020 fou elegida coordinadora autonòmica de Podem Catalunya, càrrec que compagina amb el de diputada de la XII legislatura i el de responsable de Moviment Obrer de Podemos. Participa en diverses comissions parlamentàries tals com la de joventut, esports i cultura, entre d'altres.
El 2021 no es va tornar a presentar a les eleccions al Parlament, Però a les eleccions al Parlament de Catalunya de 2024 Podem va decidir no repetir la coalició amb Catalunya en Comú, i que Abellán es presentés com a cap de llista, però finalment Podem va decidir no presentar-se.
És mare de dos fills.

## Referències

* 1 2 3 «I. Sra. Concepción Abellán Carretero». Parlament de Catalunya. [Consulta: 28 octubre 2020].
* ↑ González, Sara «Conchi Abellán, nova líder de Podem Catalunya». Nació Digital [Consulta: 28 octubre 2020].
* ↑ «Conchi Abellán, nueva líder de Podem Catalunya». Europa Press [Consulta: 28 octubre 2020].
* 1 2 3 «Conchi Abellán: “JxCat es de izquierdas en lo que no tiene competencias y de Convergencia en todo lo demás”». El Salto diario.
* ↑ «Concepción Abellán Cerretero: Biografía». Podem.. Arxivat de l'original el 8 de febrer 2022. [Consulta: 28 octubre 2020].
* 1 2 «Candidatura.». Catalunya en Comú Podem. [Consulta: 28 octubre 2020].
* ↑ «Eleccions 21-D: Les llistes electorals de Barcelona». Diari de Girona [Consulta: 28 octubre 2020].
* ↑ «Conchi Abellán ocuparà l'escó d'Alamany al parlament». Vilaweb, 01-04-2019 [Consulta: 28 octubre 2020].
* ↑ «Conchi Abellán, nueva líder de Podem Catalunya». El Periódico de Catalunya, 19-06-2020 [Consulta: 28 octubre 2020].
* ↑ Alemany, Jordi «Un mínim de 18 diputats no repetiran escó». El Punt Avui, 25-12-2020, p. 12.
* ↑ Carles Castellnou. «La marca En Comú Podem, a un pas de desaparèixer: sense acord per concórrer junts el 12M». 324, 20-03-2024. [Consulta: 21 març 2024].
* ↑ Alcobendas, Martina. «Podem renuncia a presentar-se a les eleccions catalanes». Ara, 27-03-2024. [Consulta: 15 maig 2024].
# Ignasi Carbó

Ignasi Carbó és el nom dels següents personatges:
* Ignasi Carbó i Ortega (Reus 1840 - ? 1911), enginyer i polític
* Ignasi Carbó i Florensa (La Riba 1810 - Palau d'Anglesola 1852), eclesiàstic
# Joan Garriga i Quadres

Joan Garriga i Quadres (Sant Pere de Ribes, 1953) és mestre, activista social i polític català. Va ser diputat al Parlament de Catalunya per la CUP del gener de 2016 a l'octubre de 2017. És un històric de l'esquerra independentista i veterà militant de la CUP conegut amb el sobrenom de Nana.

## Biografia

Estudià magisteri i fou representant de l'Assemblea de Catalunya al Garraf. També fou membre del Partit del Treball de Catalunya, el Bloc Català de Treballadors, el Bloc d'Esquerra d'Alliberament Nacional i el Moviment de Defensa de la Terra. Fou regidor de l'Ajuntament de Sant Pere de Ribes entre els anys 2007 i 2015. Actualment és membre de l'associació de veïns de les Roquetes i de l'Institut d'Estudis Penedesencs. A més, està afiliat a la Confederació General del Treball i treballa al Servei d'Ocupació del Col·legi de Metges de Catalunya.

## Referències

* ↑ «La CUP renova el 40% dels diputats que té al parlament». Vilaweb, 12-01-2016 [Consulta: 12 gener 2016].
* ↑ «Joan Garriga ‘Nana’: “L'Assemblea de Catalunya va ser un instrument que tothom reivindica però que tothom enterra”». La Haine, 17-10-2012. [Consulta: 10 gener 2016].
# Font d'El Molinar d'Alcoi

La font d'El Molinar d'Alcoi, situada al paratge d'El Molinar d'Alcoi està situada als afores de la ciutat d'Alcoi (l'Alcoià), País Valencià. És un edifici públic d'estil modernista valencià construït l'any 1912, que va ser projectat per l'enginyer municipal José Abad Carbonell. Es localitza a l'inici del barranc de la Batalla.
Es tracta d'un edifici d'estil modernista que consta d'una cúpula i un cupulí adornat amb franges de trencadís de vius colors en els quals predominen l'ocre i el blau. El cupulí es tanca amb una volta i a més es troben finestres formant arcs de mig punt.
Envolta l'edifici una tàpia octagonal que consta d'una porta per accedir a l'interior de la font. Aquesta porta és de mig punt. La pedra de la tàpia apareix formant carreu.
Els antecedents de l'edifici, que es va construir en 1912, es remunten a 1540, quan es van canalitzar les aigües del riu Molinar per obra de Melchor Llopis i posteriorment, en 1780, es va realitzar una altra a prop que també era octagonal.

## Referències

* 1 2 3 4 Domenech Romà, Jorge (2010). Modernismo en Alcoy, su contexto histórico y los oficios artesanales. Editorial Aguaclara. p. 98. ISBN 978-84-613-8233-0.
* ↑ "El Molinar (Alcoy): Paisaje y patrimonio industrial" Arxivat 2020-08-10 a Wayback Machine.. por Georgina Blanes Nadal, Rafael Sebastià Alcaraz y Georgina Sebastià Blanes.
# Cottus carolinae

Cottus carolinae és una espècie de peix pertanyent a la família dels còtids.

## Descripció

* Fa 18 cm de llargària màxima (normalment, en fa 9,5).

## Hàbitat

És un peix d'aigua dolça, demersal i de clima temperat (39°N-32°N).

## Distribució geogràfica

Es troba a Nord-amèrica: els Estats Units.

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 4 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ Etnier, D.A. i W.C. Starnes, 1993: The fishes of Tennessee. The University of Tennessee Press, Knoxville (Tennessee).
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* ↑ Small, J.W. Jr., 1975. Energy dynamics of benthic fishes in a small Kentucky stream. Ecology 56:827-840.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Kinziger, A.P., R.M. Wood i D.A. Neely, 2005. Molecular systematics of the genus Cottus (Scorpaeniformes: Cottidae). Copeia (2):303-311.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Joan Bono de Milà

Joan el Bo o Joan Bono (Recco o Camogli, Ligúria, ca. 600 - Milà, 660) fou un bisbe llombard, 36è bisbe de Milà i 15è de Gènova. És venerat com a sant per diverses confessions cristianes. No s'ha de confondre amb Joan Bono, beat fundador d'un orde eremític al segle xiii.

## Biografia

La seva història es basa en un poema tardà, dels segles XI-XIII, la qual cosa fa que algunes dades siguin inversemblants. Segons aquesta font, va néixer a Villa Camuli, nascitor Joannes, Valle Rechi: a Camogli o a Recco, totes dues a la costa de Ligúria. De petit fou portat a Milà, on estudià i fou ordenat prevere. Apreciat pels seus dots humans i intel·lectuals, fou nomenat bisbe de Milà.
La persecució de l'arrianisme havia fet que els bisbes de Milà visquessin llavors a Gènova. La conquesta de la Ligúria per Rotari en 641 provocà que el bisbe Fort de Milà marxés a Roma; fou llavors que Joan ocupà el lloc del bisbe. El 649 va poder tornar a Milà, on s'instal·là novament la seu de la diòcesi.
En 649, Joan Bono va fundar-hi les parròquies de Sant Sir a Milà i de Sant Matern a Desio. El mateix any va subscriure el Sínode del Laterà (octubre) convocat per Martí I contra el monotelisme i el monoergisme, però quan arribà a Roma, la reunió ja havia acabat.
La tradició diu que va morir en 653 i que fou sebollit a la capella, avui desapareguda, de Sant Miquel, San Michele in Duomo, vora el palau episcopal, que ell mateix havia fundat.
Era anomenat bonum (bo) per la seva humilitat i generositat, especialment envers els necessitats.

## Veneració

El culte es va revifar cap al segle x a Milà, quan el bisbe Heribert en trobà les restes. Aquestes foren traslladades a la catedral pel bisbe Sant Carles Borromeo, el 24 de maig de 1582, col·locant-les a un altar en honor seu. En 1951, es reconegueren les restes del sant, trobant que feia 1,90 m d'alçada.

## Bibliografia

* Dizionario di erudizione storico-ecclesiastica da San Pietro sino ai nostri giorni. Gaetano Moroni. Venezia: Tip. Emiliana, 1879.
# Veliborae

Els veliborae o velabri foren un poble de la costa oriental d'Irlanda (Ierne o Hibèrnia) esmentats pel geògraf Claudi Ptolemeu que els situa en el territori entre els uterni i els nagnatae.

## Referències

* Smith, Diccionari de geografia grega i romana
# Golubkóvskoie

Golubkóvskoie (en rus: Голубковское) és un poble de l'óblast de Sverdlovsk, a Rússia, segons el cens del 2010 tenia 928 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Fonamentalisme jueu

El fonamentalisme jueu (en hebreu: פונדמנטליזם יהודי) pot referir-se als militants del sionisme religiós, als jueus asquenazites o els practicants ultraortodoxos del judaisme haredí. El terme fonamentalisme es va usar originàriament amb referència al fonamentalisme cristià, però avui dia es refereix comunament als moviments antimodernistes de qualsevol religió que es basa en la interpretació literal de les escriptures religioses.

## Referències

* ↑ Jewish fundamentalism (Encyclopædia Britannica)
* 1 2 Encyclopædia Britannica: Jewish fundamentalism in Israel
* ↑ For the Land and the Lord: Jewish Fundamentalism in Israel - I. Introduction: Definitions and Terminology: Fundamentalist vs. Ultra-Orthodox

## Vegeu també

* Fonamentalisme islàmic

## Enllaços externs

* Jewish fundamentalism (Encyclopædia Britannica)
* Land and the Lord: Jewish Fundamentalism in Israel at University of Pennsylvania
* The Appeal and Peril of Fundamentalism Arxivat 2007-10-15 a Wayback Machine.
* Washington Report: Jewish fundamentalism
# Conleth Hill

Conleth Hill (Ballycastle, Irlanda del Nord, 24 de novembre de 1964) és un actor britànic.

## Carrera

Conleth Hill es graduà al Guildhall School of Music and Drama el 1988. El 1999 protagonitzà Stones in his Pockets amb Sean Campion al Lyric Theatre de Belfast. L'obra arribà al West End de Londres i després a Broadway. El 2001 Hill guanyà el premi Laurence Olivier al millor actor per la seva feina en aquesta obra.

## Filmografia parcial

* 1994: A Man You Don't Meet Every Day - Michael
* 1992-1994: Blue Heaven (sèrie de televisió; 7 episodis) - Roache
* 1998: Crossmaheart - Coulter
* 2003: Intermission - Robert
* 2007: Ronni Ancona & Co. (sèrie de televisió; 3 episodis) - diversos papers
* 2009: Si funciona... - Brockman
* 2009: Perrier's Bounty - Russ
* 2011: The Shore - Paddy
* 2011: La pesca del salmó al Iemen - Bernard Sugden
* 2011: Game of Thrones (sèrie de televisió; 9 episodis) - Varys
* 2021: Per a Olivia (To Olivia)
# Joahaz d'Israel

Segons la Bíblia, Joahaz (en hebreu, יהואחז בן-יהוא Yeho’ahaz ben Yəhû) va ser l'onzè rei del Regne d'Israel després de la seva divisió. Va regnar 17 anys, entre 814-798 a.n.e. segons la cronologia tradicional, o entre 876-859 a.n.e. segons la cronologia bíblica.
Joahaz era fill de Jehú, un comandant de l'exèrcit israelita que es va sublevar contra el rei Jehoram i va usurpar el tron, fet que va iniciar una nova dinastia. Quan Joahaz va succeir el seu pare, una bona part del regne estava sota el control del rei sirià Hazael de Damasc, qui havia arrabassat a Jehú tot el territori d'Israel que estava a l'est del riu Jordà.
Hazael va continuar atacant Israel durant tots els dies de Joahaz, i va reduir la seva força combatent a tan sols 50 genets, 10 carros i 10.000 soldats d'infanteria. Quan Joahaz va morir, va ser enterrat a Samaria i el va succeir el seu fill Jehoaix.

## Referències

* ↑ 2Re 10: 32-34
* ↑ 2Re 13: 2-7
* ↑ 2Re 13: 8, 9
# Urdd Gobaith Cymru

Urdd Gobaith Cymru (Lliga per a la Joventut de Gal·les, o altrement dit, Lliga per a l'Esperança de Gal·les, UGC) és una societat gal·lesa fundada el 1922 per Ifan ab Owen Edwards, compta amb 1.500 branques i uns 50.000 membres (2006) i es dedica a promocionar el gal·lès entre els joves, organitzar campaments, l'eisteddfod juvenil (sovint retransmès pel S4C) i activitats esportives (rugbi, natació i futbol). Afirma ser una de les organitzacions juvenils més grans d'Europa. El seu logotip és un triangle amb els colors verd (Gal·les), vermell (els joves) i blanc (Jesucrist).
Els seus membres es divideixen en tres grups segons les edats: ensenyament primari (menys d'11 anys) ensenyament secundari (entre 11 i 16 anys)i estudiants o joves treballadors, entre 16 i 25. L'Urdd s'organitza en grups locals agrupats en la zona de reclutament, basant-se en escoles d'ensenyament en gal·lès, i alhora organitzades segons les regions i comtats.
Fou creada el 1922 després d'una crida a la revista Cymru'r Plant (infants de Gal·les). El 1925 va llançar el seu primer missatge de pau i bona voluntat arreu de Gal·les i el 1932 va crear el seu primer campament a Llangrannog. Posteriorment, en 1950, crearen un altre campament a Glan-llyn als marges del Llyn Tegid, al nord de Gal·les; i el tercer, en 2004, al Millennium Centre de Cardiff.
El 1939 va donar suport a la iniciativa d'un grup de pares per a la fundació a Aberystwyth de la primera escola d'ensenyament primari únicament en gal·lès, Ysgol Gymraeg Urdd Gobaith Cymru (Escola gal·lesa d'Urdd), amb set alumnes. Fou la primera Ysgol Gymraeg on gairebé totes les assignatures eren impartides en gal·lès (llevat a vegades de matemàtiques i ciències naturals).

## Enllaços externs

* (gal·lès) Web de l'Urdd
* (anglès) Web d'Urdd
# Picó de l'Hedra

El Picó de l'Hedra és una muntanya de 1.007 metres que es troba al municipi d'Àger, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gullfjellet

Gullfjellet ('Muntanya d'or', 987 metres per sobre el nivell del mar), també anomenada Gulfjellet, és la muntanya més alta del municipi de Bergen a la Noruega occidental. Està situada a la frontera entre Bergen i Samnanger, al comtat d'Hordaland. El nom "Gul" és un nom antic per a designar un vent fort, així que el nom antic -Gulfjellet- vol dir 'la muntanya del fort vent'.
Per la seva importància com a atracció de senderisme, i per les condicions meteorològiques adverses, s'han col·locat multitud de fites grans ("Varderekka") per guiar els muntanyencs d'ambdós costats de la muntanya.
Svartavatnet està situat a 400 metres a l'oest de la muntanya.

## Referències

* ↑ Her er Bergens nye vannreserve

## Enllaços externs

* Gullfjellet (987 m) Arxivat 2018-01-20 a Wayback Machine. (anglès).
# Floridichthys carpio

Floridichthys carpio és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 8 cm de longitud total.

## Distribució geogràfica

Es troba al sud-est de Florida (Estats Units), Golf de Mèxic i des de Yucatán fins a Hondures.

## Referències

* ↑ BioLib (anglès) i (txec)
* 1 2 FishBase (anglès)
# Josep Figueras

«Josep Figuera» té aquests significats:
* Josep Figuera (ciclista), ciclista català de la dècada del 1920
* Josep Figueras i Dantí (Barcelona, 1952), motociclista i promotor del bicitrial català
# Inventor

Un inventor o inventora (provinent del llatí invenire, trobar) és tot aquell que crea o idea quelcom que abans no existia, és a dir, una invenció. És l'individu que idea, crea o concep alguna cosa o en millora d'altres per al profit propi o de la comunitat. Els inventors professionals actualment es diuen enginyers. Alguns inventors importants al llarg de la història són Arquimedes, Leonardo da Vinci, Thomas Alva Edison, Nikola Tesla.

## Inventors

La paraula inventor ve del verb llatí invenire, que té l'arrel invent-, trobar. (Vegeu l'apartat personalitat creativa en l'article Inventiva). La frase "la necessitat és la mare de la invenció" diu que, essencialment, la manca de recursos condueix a la invenció, mentre que una escola del pensament oposada argumenta que només amb un excés de recursos s'obtenen aqueixos resultats. Actualment, però, es pot entendre el procés inventiu com a curiositat que genera invencions.
Alguns grans inventors:
* Nikola Tesla
* Leonardo da Vinci
* Robert Moog
* Juan de la Cierva y Codorníu
* Leonardo Torres Quevedo
* Narcís Monturiol
* Isaac Peral
* Lars Magnus Ericsson
* Alexander Fleming
* Alexander Graham Bell
* Thomas Alva Edison
* Benjamin Franklin
* Ferdinand von Zeppelin
* Samuel Colt
* Humberto Fernández Morán
* Guillermo González Camarena
* Alfred Nobel
Un dels pioners de totes les invencions modernes va ser l'artista renaixentista Leonardo da Vinci; la importància no està tant en les seves invencions, les quals a causa de les limitacions de l'època no es van poder comprovar com a útils o pràctiques, sinó perquè va inaugurar la metodologia de la ciència moderna, i en aquí és el pioner de totes les invencions fetes després d'ell. Va ensenyar que la naturalesa s'ha de mirar sistemàticament i ha de ser investigada amb ulls curiosos, perquè "la saviesa és filla de l'experiència" i hom pot modificar les coses a través de la projecció i creació d'instruments mecànics.

## Vegeu també

* Cronologia d'invents
* Llista d'invents i descobriments catalans

## Enllaços externs

* Lliga dels inventors, feta des de l'any 1963
* Pàgina del Dia oficial dels inventors
# Vegard Stake Laengen

Vegard Stake Laengen (Fredrikstad, 7 de febrer de 1989) és un ciclista noruec, professional des del 2009 i actualment a l'equip UAE Team Emirates. En el seu palmarès destaca el Campionat nacional en ruta del 2018.

## Palmarès

* 2010
** 1r al Giro del Friül-Venècia Júlia
* 2012
** Vencedor d'una etapa al Tour de Beauce
* 2015
** 1r al Tour d'Alsàcia i vencedor d'una etapa
** Vencedor d'una etapa a la Ronda de l'Oise
* 2018
** Campió de Noruega en ruta

### Resultats al Giro d'Itàlia

* 2016. 83è de la classificació general
* 2018. 102è de la classificació general

### Resultats a la Volta a Espanya

* 2016. 81è de la classificació general
* 2018. 107è de la classificació general

### Resultats al Tour de França

* 2017. 127è de la classificació general
* 2019. 107è de la classificació general
* 2020. 82è de la classificació general
* 2021. 112è de la classificació general
* 2022. No surt (8a etapa)
* 2023. 102è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pimelodella montana

Pimelodella montana és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 9,3 cm de llargària total.

## Distribució geogràfica

Es troba a Amèrica: Perú.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gulliver en el país de los Gigantes

Gulliver en el país de los Gigantes és una pel·lícula curtmetratge en blanc i negre mut del 1903 o 1905 dirigida per Segundo de Chomón. L'argument es basava en Els viatges de Gulliver de Jonathan Swift però força influïda per la primera adaptació cinematogràfica, Le Voyage de Gulliver à Lilliput et chez les géants (1902) de Georges Méliès. Tot i que se n'ha parlat molt, no hi ha gaires proves de la seva existència, encara que Manuel Rotellar i Juan Gabriel Tharrats en donen força detalls, com que va ser rodada en un plató improvisat al local abandonat Beti-Jay a la Plaça d'Espanya de Barcelona. A més, sobre la seva estrena Minguet afirma:
| « | La veritat és que al voltant del 22 de març de 1903 es va estrenar en alguns cinemes de Barcelona una pel·lícula que apareix sota títols diferents, Aventuras de Gullivert en el país de los gigantes y pigmeos, Aventuras de Gullivert en el país de los pigmeos y gigantes o Viajes de Gulliver (aquesta última anunciada amb una extensió de tres-cents metres). | » |

## Referències

* ↑ Silvia Pato Breve historia de la fantasía
* ↑ Gulliver en el país de los gigantes – Segundo de Chomón (1903) (?) a Fuentes Literarias del Cine Español.
* ↑ Joan M. Minguet Batllori. Segundo de Chomón. El cine de la fascinación. Barcelona: Generalitat de Catalunya, 2010, p. 76.